Η τιμή αντικατάστασης της ζελατίνας ποικίλει, ανάλογα με την ποιότητα που κάποιος θα επιλέξει, καθώς και το κόστος της αμοιβής του ταπετσέρη για την αποξήλωση της παλιάς και την τοποθέτηση της καινούργιας. Επίσης, υπάρχουν ζελατίνες απευθείας ραμμένες πάνω στην κουκούλα και άλλες, οι οποίες κουμπώνουν με φερμουάρ, οπότε, ανάλογα, υπάρχει η πιθανότητα, να διαφοροποιηθεί και το ύψος του κόστους της αμοιβής τοποθέτησης. Συνήθως, η αντικατάσταση μίας, μεσαίας ποιότητας, ζελατίνας κυμαίνεται από 230-300 €. Η τοποθέτηση μιας ζελατίνας καλής ποιότητας μπορεί να φτάσει και τα 380-400 € και μια αντίστοιχη αντικατάσταση ζελατίνας από την επίσημη αντιπροσωπεία, μπορεί να αγγίξει, ή ακόμη και να ξεπεράσει, τα 500 €.